Jeg er en meget utilfreds kunde.
Jeg har købt en Samsung S7 for 2 mdr. siden hos jer. Jeg har fået en defekt tlf. fra start. Lyden hakker når jeg ser Youtube klip, når jeg ser videoer på snapchat og når jeg hører musik gennem Bluetooth.
Jeg har henvendt mig personligt nede i jeres YouSee butik i Rødovre centret for at fortælle at min nye tlf. ikke lever op til forventningerne (altså at den er defekt). Jeg får at vide at jeg bare skal hjem og nulstille den, da han mente at teknikkerne ville sige det samme. Jeg stoler på medarbejderen og følger hans professionelle råd, så ergo, jeg går hjem og nulstiller den.
Da jeg har nulstillet mobilen et par dage efter, er fejlen der stadig. Lyden er stadig ikke optimal og jeg kan ikke se Youtube klip, se snapchat-videoer og høre musik gennem bluetooth uden at den hakker helt vildt.
Jeg henvender mig personligt igen til YouSee i Rødovre centret hvor jeg forklarer at jeg har nulstillet min tlf, og at den stadig har samme fejl: Defekt lyd. Vi får den sendt til reparation.
Nu (ca. 8 dage efter) får jeg tilsendt en SMS fra værkstedet om at jeg endten kan vælge imellem at betale 996 kr. for reparation af nyt bagcover eller at få min tlf. tilbage fra udgangspunktet, altså en tlf. med defekt lyd.
Jeg er meget uforstående overfor dette, og henvender mig personligt igen til YouSee i Rødovre centrum og spørger om han kan forklare mig hvorfor jeg pludselig har fået en regning på 996 kr. for reparation af bagcover, når jeg KUN har ønsket reparation af defekt lyd.
Medarbejderen i Rødovre siger, at:
"Værkstedet mener at defekt lyd skyldes de to ridser på bagcoveret. Før de overhovedet vil kigge på lyden, skal bagcoveret laves".
Efter min første henvendelse hos jer, har jeg været uheldig at påføre produktet to ridser på bagcoveret, men at det skulle have noget at gøre med den defekte lyd fra start, er helt absurd og uhørt!
Jeg er meget uforstående overfor dette, og jeg føler ikke at min første henvendelse ved jer er blevet taget seriøs.
Jeg føler mig MEGET urimeligt behandlet og føler at det er bondefangeri.
Jeg har været uheldig efterfølgende at påføre min tlf. to små ridser på bagcoveret, JA, men at det skulle have noget at gøre med den defekte lyd fra start, er helt hen i vejret.
Ved første henvendelse ved jer, fejlede tlf. intet kosmetisk. At jeres medarbejder ikke har noteret det nogle steder (oprettet en sag i det hele taget) er ikke mit problem. Det er ikke blevet taget seriøst, og han skulle ved første henvendelse have sendt det ind til værkstedet.
Jeg skal IKKE betale 996 kr. for nyt bagcover. Jeg kan sagtens leve med de to ridser. Det er ikke dét jeg henvender mig for.
Jeg kommer med et produkt til knap 6000 kr. Så går jeg stærkt udfra at det virker. Det er ikke godt nok og ikke en fair måde at behandle min sag på, når jeg tilmeldt har reklamationsret på produktet. Min tlf. skulle være blevet sendt ind første gang.
Mit ønske er at lyden skal virke. I skal gøre hvad I kan, for at få produktet til at virke. Jeg kommer med et produkt til knap 6000 kr, ergo, så skal det bare virke og tages seriøst.
Jeg kan sagtens leve med to ridser på mit bagcover - det er ikke det jeg kommer for. Jeg kommer for at få lyden repareret. Det er to forskellige sager.
Jeg forventer at jeg ikke skal have et defekt produkt til knap 6000 kr.
Lyden skal virke, og det skal høre under garantien da den kun er 2 mdr. gammel.
Jeg er en trofast kunde som både har Yousee tv-pakke og mobil abonnement, men det er sidste gang jeg handler med YouSee og det er super ærgerligt. Jeg kan desværre ikke anbefale jer til andre.